க. முத்துசாமி வல்லத்தரசு
'''க. முத்துசாமி. வல்லத்தரசு''' (''K. M. Vallatharasu'' 12, சூன், 1901- 30, சூலை, ?) என்பவர் தமிழ்நாட்டின், புதுக்கோட்டையைச் சேர்ந்த இந்திய வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.&lt;ref&gt;{{Cite web |url=https://kallarkulavaralaru.blogspot.com/2019/09/blog-post_45.html |title=கள்ளர் மரபினரின் வரலாறு: புரட்சி வீரர் க. முத்துசாமி வல்லத்தரசு |date=வியாழன், 19 செப்டம்பர், 2019 |website=கள்ளர் மரபினரின் வரலாறு |access-date=2021-11-14}}&lt;/ref&gt;
 
 == தொடக்க வாழ்க்கை ==
 [[புதுக்கோட்டை மாவட்டம்|புதுக்கோட்டை மாவட்டத்தினைச்]] சார்ந்த இவர் [[புதுக்கோட்டை]] மாமன்னர் கல்லூரி, [[திருச்சிராப்பள்ளி]] [[புனித சூசையப்பர் கல்லூரி, திருச்சி|புனித சூசையப்பர் கல்லூரி]], [[திருவனந்தபுரம்]] அரசு சட்டக் கல்லூரி முதலியவற்றில் கல்லூரிக் கல்வியினை கற்று வழக்கறிஞராக ஆனார்.
 
 == அரசியல் ஈடுபாடு ==
 அரசியலில் ஈடுபாடு கொண்டவராக வல்லத்தரசு இருந்தார். சீர்திருத்தவாதியான இவர் காதல், சாதிமறுப்பு, பெண்களின் மறுமணம், வைதீக சடங்குகள் அற்ற திருமணங்கள் முன்னின்று நடத்தினார்.   [[1933]] இல் [[ம. சிங்காரவேலர்]], [[ஈ. வெ. இராமசாமி]], [[ப. ஜீவானந்தம்]] ஆகியோருடன் இணைந்து ''ஈரோடு சமதர்மத் தட்டத்தை'' இவர் உருவாக்கினார். பெரியாருடன் ஏற்பட்ட கருத்து வேறுபாட்டால் திருத்துறைப்பூண்டி சுயமரியாதை தாநாட்டிலிருந்து  வெளியேறி பின்னர் மன்னார் குடியில் [[ப. ஜீவானந்தம்|ஜீவாவுடன்]] இணைந்து ''சுயமரியாதை சமதர்ம கட்சி''யைத் துவக்கினார்.  சிறையில் இருந்தபோது [[மூலதனம் (நூல்)|மூலதனம் நூலின்]] சாரத்தை தமிழில் முதன்முதலில் மொழிபெயர்த்தார்.  இவர் இந்திய விடுதலைப் போராட்டத்தில் ஈடுபாடு கொண்டவராக இருந்தார். 1942 இல் [[வெள்ளையனே வெளியேறு இயக்கம்|வெள்ளையனே வெளியேறு இயக்கத்தின்போது]] மக்களுடன் இணைந்து இராமநாதபுரம்-திருமயம் சிறையை தகர்த்து [[சின்ன அண்ணாமலை]]யை விடுவித்தார். இதற்காக தஞ்சாவூர் வேலூர் சிறைகளில் இரண்டரை ஆண்டுகள் அடைக்கப்பட்டார். இந்திய விடுதலைக்குப் பிறகு [[புதுக்கோட்டை சமஸ்தானம்]] இந்தியாவுடன் இணைய வலியுறுத்தினார். இந்திய விடுதலைக்குப் பிறகு நடந்த முதல் மக்களவைத் தேர்தலில் இவருக்கு போட்டியிட காங்கிரசு கட்சியில் இடம் கொடுக்கப்படாததால் [[பிரஜா சோசலிச கட்சி]]யின் சார்பில் குடிசைவீடு சின்னத்தில் போட்டியிட்டு வெற்றிபெற்றார். புதுக்கோட்டையை தனி மாவட்டமாக்கவேண்டும் என்று நாடாளுமன்றத்தில் வலியுறுத்தினார். மொழிவழி மாநிலங்களின் பிரிப்பு நடந்தபோது சென்னை மாநிலத்துக்கு தமிழ்நாடு என்ற பெயரை சூட்டவேண்டும் என்று நாடாளுமன்றத்தில் குரல் எழுப்பினார்.&lt;ref&gt;{{cite news|url=https://www.dailythanthi.com/News/Districts/2019/03/19000858/The-Volume-Rescue-Team-to-run-and-reopen-the-Pudukkottai.vpf|title=புதுக்கோட்டை தொகுதி|work=[[தினத்தந்தி]] }}&lt;/ref&gt;&lt;ref&gt;{{cite news|url=https://www.dinamani.com/tamilnadu/2019/jun/24/%E0%AE%95%E0%AE%BE%E0%AE%B5%E0%AE%BF%E0%AE%B0%E0%AE%BF---%E0%AE%95%E0%AF%81%E0%AE%A3%E0%AF%8D%E0%AE%9F%E0%AE%BE%E0%AE%B1%E0%AF%81-%E0%AE%87%E0%AE%A3%E0%AF%88%E0%AE%AA%E0%AF%8D%E0%AE%AA%E0%AF%81-67-%E0%AE%86%E0%AE%A3%E0%AF%8D%E0%AE%9F%E0%AF%81-%E0%AE%95%E0%AE%BE%E0%AE%B2%E0%AE%AE%E0%AE%BE%E0%AE%95--%E0%AE%95%E0%AE%A9%E0%AE%B5%E0%AE%BE%E0%AE%95-%E0%AE%87%E0%AE%B0%E0%AF%81%E0%AE%95%E0%AF%8D%E0%AE%95%E0%AF%81%E0%AE%AE%E0%AF%8D-%E0%AE%A4%E0%AE%BF%E0%AE%9F%E0%AF%8D%E0%AE%9F%E0%AE%AE%E0%AF%8D-3177626.html|title=காவிரி - குண்டாறு இணைப்பு|work=[[தினமணி]] }}&lt;/ref&gt;
 
 நேருவின் பெருந்தொழில் கொள்கைக்கு எதிராக [[காந்தி]], [[ஜே. சி. குமரப்பா]] ஆகியோரின் பொருளாதாரக் கொள்கையை வலியுறுத்துபவரவாக இருந்தார்.
 
 == குடும்பம் ==
 இவரின் மகன்களுக்கு கோவிந்தம்மாள், வீராயி எனப் பெண்பாற் பெயர்களை இட்டார். இவர்களுள் வீராயி, [[ந. மு. வேங்கடசாமி நாட்டார்|&quot;நாவலர்&quot; ந. மு. வேங்கடசாமி நாட்டாரின்]] பேர்த்தியைத் திருமணம் செய்தார். இச்செய்தியை [[திராவிட இயக்கம்|திராவிட இயக்க]] எழுத்தாளர் [[க. திருநாவுக்கரசு]] பதிவுசெய்துள்ளார்.&lt;ref&gt;{{Citation|title=திராவிட வரலாறும் வரலாற்றியலும் {{!}} க  திருநாவுக்கரசு {{!}} K Thirunavukkarasu|url=https://www.youtube.com/watch?t=1270&amp;v=qpsrC9oIdo4&amp;feature=youtu.be|date=2024-08-19|accessdate=2024-09-07|last=KULUKKAI}}&lt;/ref&gt; 
 
 == வகித்த பதவிகள் ==
 * புதுக்கோட்டை சமஸ்தான காங்கிரசு, புதுக்கோட்டை நகர காங்கிரசு கமிட்டி என இரண்டுக்கும் ஒரே நேரதில் தலைவராக இருந்தார்.
 * [[புதுக்கோட்டை சட்டமன்றம்|புதுக்கோட்டை சட்டமன்றத்துக்கு]] குன்றாண்டார்கோவில், திருமயம் ஆகிய தொகுதிகளில் இருந்து மூன்றுமுறை தேர்ந்தெடுக்கப்பட்டார்.&lt;ref&gt;{{Cite web |url=https://www.hindutamil.in/news/opinion/columns/832726-valladharasu-self-respect-samadharma.html |title=க.மு.வல்லத்தரசு சுயமரியாதை, சமதர்மம் |website=Hindu Tamil Thisai |language=ta |access-date=2022-07-30}}&lt;/ref&gt;
 * 1951ஆம் ஆண்டு முதல் [[புதுக்கோட்டை நாடாளுமன்றத் தொகுதி]] மக்களவை உறுப்பினராகவும் இருந்துள்ளார்.
 
 ==மேற்கோள்கள்==
 {{Reflist}}
 
 [[பகுப்பு:நாடாளுமன்ற தமிழ்நாட்டு உறுப்பினர்கள்]]
 [[பகுப்பு:புதுக்கோட்டை மாவட்ட நபர்கள்]]
 [[பகுப்பு:1901 பிறப்புகள்]]